钦定古今图书集成/明伦汇编/氏族典/第420卷 > 《廖用贤尚友录》 > 隗仁
## 钦定古今图书集成/明伦汇编/氏族典/第420卷 > 《廖用贤尚友录》 > 隗仁

按《北凉录》：仁，蒙逊时仕为沮渠汉平司马。乞伏炽磐
率众袭湟河，汉平面缚请降。仁勒壮士百馀，据南门
楼上，三日不下，众寡不敌，为炽磐所擒，怒欲斩之。散
骑常侍段晖谏曰：“仁临难履危，奋不顾命，忠臣也。宜
宥之，以厉事君。”炽磐乃执之而归。在炽磐所五年，晖
又为之固请，得还。及至姑臧，蒙逊执其手曰：“卿，孤之
苏武也。”以为高昌太守。仁为政有威惠之称，然颇以
爱财为失。